
DĖL GAUTOS PRETENZIJOS PIRKIME ID5031407 IR PIRKIMO NUTRAUKIMO

Valstybinės ligonių kasos prie Sveikatos apsaugos ministerijos (toliau – VLK arba perkančioji organizacija) nuolat veikianti supaprastintų ir mažos vertės viešųjų pirkimų komisija (toliau – Komisija), vykdomame atviro konkurso Išmaniojo pokalbių roboto diegimo paslaugų pirkime  (ID 5031407), (toliau – Pirkimas), Centrinės viešųjų pirkimų informacinės sistemos (toliau - CVP IS) priemonėmis gavo tiekėjo pretenziją „Pretenzija dėl viešojo pirkimo Nr. 5031407“ (toliau – Pretenzija).  

I. Pretenzijos argumentai ir reikalavimai:
Tiekėjas Pretenzijoje nurodė, kad nesutinka su perkančiosios organizacijos:
1. sutartyje numatytų itin didelių delspinigių (0,10 %) taikymu ir prašo juos sumažinti nuo 0,05 % iki 0,02 % arba bent 0,03 %. 
2. itin trumpu darbų atlikimo terminu ir prašo pakeisti pirkimo sąlygose numatytą paslaugų suteikimo terminą, numatant ne trumpesnį nei 4 mėnesių laikotarpį nuo sutarties įsigaliojimo dienos.

II. Perkančiosios organizacijos sprendimas 
Komisija, 2025-11-17 posėdyje, vadovaudamasi Viešųjų pirkimų įstatymo (toliau – VPĮ) 103 straipsnio 3 dalimi, nagrinėjo Pretenziją ir informuoja apie priimtą sprendimą. 
Komisija, išanalizavusi  ir įvertinusi Tiekėjo Pretenzijoje nurodytus argumentus bei pateiktus motyvus nustatė, kad Pretenzija yra pagrįsta, ir jos patenkinimui reikalinga tikslinti Pirkimo dokumentus, keičiant Techninę specifikaciją ir Sutarties projektą. 
Pažymėtina, kad vadovaujantis Lietuvos Respublikos viešųjų pirkimų įstatymo (toliau - VPĮ) 17 straipsnyje įtvirtintais principais, bei Viešųjų pirkimų tarnybos rekomendacijomis (https://vpt.lrv.lt/lt/naujienos-3/pirkimo-dokumentu-keitimas-po-ju-paskelbimo/), kur nurodyta, „kad, kai yra keičiamos esminės pirkimo sąlygos (pakeičiami reikalavimai kvalifikacijai ar techninė specifikacija taip, jog po atliktų pakeitimų daugiau tiekėjų galėtų dalyvauti pirkime, keičiamas sutarties tipas, keičiamas pirkimo objektas) pirkimą reikia nutraukti ir pradėti naują pirkimą“, todėl tikslinti Pirkimo dokumentų sąlygas, keičiant Techninę specifikaciją, nėra galimybės. 

Perkančioji organizacija vadovaudamasi VPĮ 29 straipsnio 3 dalimi, turi teisę savo iniciatyva nutraukti pradėtas pirkimo procedūras ir tai gali būti atliekama bet kuriuo metu iki pirkimo sutarties sudarymo, ne tik dėl nenumatytų aplinkybių, tačiau ir tuomet, jei dėl susiklosčiusios padėties būtų pažeisti VPĮ 17 straipsnio 1 dalyje nustatyti principai, taip pat jei tai tiesiogiai ar netiesiogiai darytų įtaką viešojo pirkimo rezultatams ir kitaip to ištaisyti neįmanoma.
 Komisija, atsižvelgdama į nurodytą ir siekdama išvengti galimų VPĮ nuostatų pažeidimo, vadovaudamasi VPĮ 29 straipsnio 3 dalimi ir Pirkimo dokumentų Bendrųjų sąlygų  2.9 punktu, nutarė nutraukti Pirkimo procedūras ir pagal galimybes bei perkančiosios organizacijos poreikį, patikslinus pirkimo dokumentus, pirkimą vykdyti pakartotinai.

Komisijos pirmininkė				                 Laima Rudžionienė

